

PROJEKTS uz 24.04.2025.

vēlamais datums izskatīšanai: Attīstības komiteja 09.04.2025.

domē: 24.04.2025.

sagatavotājs: Santa Ruģēna

ziņotājs: Santa Ruģēna

 LĒMUMS

Ādažos, Ādažu novadā

2025. gada 24. aprīlī **Nr.**«DOKREGNUMURS»

**Par grozījumiem Ādažu novada pašvaldības domes 2024. gada 25. aprīļa lēmumā Nr.164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”**

Ādažu novada pašvaldības dome 2024. gada 25. aprīlī pieņēma lēmumu Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu” (turpmāk – Lēmums), konceptuāli atbalstot Ādažu novada pašvaldības projekta “Infrastruktūras uzlabošana uzņēmējdarbības attīstībai Ādažos” (turpmāk – Projekts) pieteikuma sagatavošanu un iesniegšanu projektu atlasei pasākumā “5.1.1.1. Infrastruktūra uzņēmējdarbības atbalstam”.

Ādažu novada pašvaldības dome 28.11.2024. pieņēma lēmumu Nr. 470 “Par sadarbības līguma slēgšanu ar SIA “Ādažu ūdens”” (turpmāk – Lēmums Nr.470) par projekta “Infrastruktūras uzlabošana uzņēmējdarbības attīstībai Ādažos” (turpmāk – Projekts) īstenošanu.

CFLA 04.02.2025. pieņēma lēmumu Nr. 39-2-10/588 “Par projekta iesnieguma Nr. 5.1.1.1/1/24/I/015 apstiprināšanu ar nosacījumu” (pašvaldības reģ. Nr. ĀNP/1-11-1/25/790), nosakot, ka pašvaldībai līdz 04.04.2025. jāiesniedz precizējumi Projekta 1.kārtas iesniegumā un labotie pielikumi.

CFLA lēmumā norādīts, ka Projekta iesnieguma sadaļā “Sadarbības partneri” jāiekļauj informācija, ka SIA “Ādažu ūdens” priekšfinansē sabiedrisko pakalpojumu infrastruktūras - ūdens un kanalizācijas tīklu (turpmāk – UKT) izbūvi. Tādējādi, atbilstoši nepieciešams precizēt Lēmumu Nr. 470, iekļaujot informāciju par SIA “Ādažu ūdens” līdzfinansējumu, projekta ietvaros izbūvētās UKT infrastruktūras iegūšanu īpašumā un trīspusējā līguma slēgšanu ar būvdarbu veicēju, pašvaldību un SIA “Ādažu ūdens”.

Ādažu novada pašvaldības dome 2025. gada 27. martā pieņēma lēmumu Nr.100 Par grozījumiem Ādažu novada pašvaldības domes 2024. gada 28. novembra lēmumā Nr. 470 “Par sadarbības līguma slēgšanu ar SIA “Ādažu ūdens””, kur punktā 2.2. noteikts: sagatavot grozījumus Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”, nosakot pienākumu trīspusēja līguma noslēgšanai starp pašvaldību, būvdarbu veicēju un SIA “Ādažu ūdens”, un pienākumu noteikt pušu saistības, atbildību sadalījumu un garantiju mehānismu attiecībā uz ūdens un kanalizācijas tīklu izbūvi un nodošanu ekspluatācijā.

Pamatojoties uz Pašvaldību likuma 4. panta pirmās daļas 2., 3. un 12. punktu, pašvaldības Attīstības komitejas 09.04.2025. atzinumu Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2024. gada 25. aprīļa lēmumā Nr. 164 “Par projekta pieteikuma “Infrastruktūras uzlabošana uzņēmējdarbības attīstībai Ādažos” sagatavošanu”:
	1. Papildināt Lēmumu ar jaunu 2.1 punktu:

2.1 Noslēgt sadarbības līgumu ar SIA “Ādažu ūdens”, vienotais reģistrācijas Nr. 40003929148,par projekta “Infrastruktūras uzlabošana uzņēmējdarbības attīstībai Ādažos” īstenošanu, t.sk., nosakot, ka:

2.1 1.. SIA “Ādažu ūdens” ir pašvaldības investīciju projekta “Infrastruktūras uzlabošana uzņēmējdarbības attīstībai Ādažos” sadarbības partneris, kas nodrošina projekta ietvaros pašvaldības organizētās ūdens un kanalizācijas tīklu (UKT) izbūves izdevumu apmaksu;

2.1 2.. pašvaldības izraudzīts būvdarbu veicējs izbūvē  469.50 m garu kanalizācijas tīkla posmu pa Jaunkūlu ielu līdz Plostnieku ielai, ar pieslēgumu pie esošās sūkņu stacijas, un SIA “Ādažu ūdens” apmaksā būvdarbu izmaksas, kā arī nodrošina atsevišķu investīciju projektam piekritīgas naudas plūsmas uzskaiti savā grāmatvedībā;

2.1 3. pēc UKT nodošanas ekspluatācijā tie paliek SIA “Ādažu ūdens” pamatlīdzekļu uzskaitē, kā pašu finansēts aktīvs, kas piekritīgs sabiedrisko pakalpojumu sniedzēja funkcijām;

2.1 4. pašvaldība, būvdarbu veicējs un SIA “Ādažu ūdens” noslēdz trīspusēju līgumu par visu investīciju projekta būvdarbu veikšanu, nosakot pušu saistības, atbildību sadalījumu, maksājumu izpildes kārtību un garantiju mehānismu attiecībā uz UKT izbūvi un nodošanu ekspluatācijā;

2.1 5. SIA “Ādažu ūdens”, kā sabiedrisko pakalpojumu sniedzējs un investīciju projekta sadarbības partneris, veic UKT izbūves maksājumus būvdarbu veicējam, nepārsniedzot 61442,65 *euro*, kas piekritīgas investīciju projekta attiecināmajām izmaksām, tajā skaitā 24,14 % no izmaksām ir SIA “Ādažu ūdens” finanšu līdzekļi, kā investīciju projekta līdzfinansējums;

2.1 6. SIA “Ādažu ūdens” nodrošina UKT izbūves izmaksu priekšfinansējumu no saviem finanšu līdzekļiem. Pēc UKT būvdarbu pabeigšanas un nodošanas ekspluatācijā, SIA “Ādažu ūdens” iesniedz pašvaldībai ar būvniecību saistīto izmaksu attaisnojošos dokumentus un maksājuma pieprasījumu ne vairāk kā 75,86 % apmērā no investīciju projekta attiecināmajām izmaksām, un nepārsniedzot 46610,75 *euro*. Pašvaldība veic norēķinus ar SIA “Ādažu ūdens”, ievērojot investīciju projekta attiecināmo izmaksu nosacījumus;

2.1 7. SIA “Ādažu ūdens” var iesniegt pašvaldībai avansa maksājuma pieprasījumu, nepārsniedzot 50 % no UKT izbūves plānoto izmaksu ERAF finansētās daļas;

2.1 8. ja UKT izbūves kopējās izmaksas pārsniedz Lēmumā noteikto attiecināmo izmaksu apmēru 61442,65 *euro*, tad starpību sedz SIA “Ādažu ūdens” no saviem finanšu līdzekļiem.”

* 1. Papildināt Lēmuma 2. punktu ar šādiem jauniem apakšpunktiem: Centrālās pārvaldes Attīstības un projektu nodaļai:

2.3. Attīstības un projektu nodaļai organizēt šī lēmuma 2.1 punkta izpildi;

2.4. Attīstības un projektu nodaļai sagatavot grozījumus noslēgtajā sadarbības līgumā ar SIA “Ādažu ūdens”JUR 2024-12/1259 Par sadarbību projekta “Infrastruktūras uzlabošana uzņēmējdarbības attīstībai Ādažos” īstenošanas ietvaros, atbilstoši lēmuma pirmajam punktam.

1. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

PR; IDR; IDRV; JIN; APN; FN

@SIA Ādažu ūdens.

Santa Ruģēna, 20290211